pythainlp/thai-wiki-dataset-v3 huggingface dataset:
พระบรมบรรพต

พระบรมบรรพต หรือ ภูเขาทอง เป็นเจดีย์บนภูเขาจำลองตั้งอยู่ในวัดสระเกศราชวรมหาวิหาร เขตป้อมปราบศัตรูพ่าย กรุงเทพมหานคร จากพระราชประสงค์เดิมของพระบาทสมเด็จพระนั่งเกล้าเจ้าอยู่หัว ที่ทรงดำริให้สร้างพระปรางค์ย่อมุมไม้สิบสองขนาดใหญ่อยู่ทางทิศตะวันออกของพระนคร คล้ายพระเจดีย์วัดภูเขาทองที่จังหวัดพระนครศรีอยุธยา แต่เนื่องจากโครงสร้างมีน้ำหนักมาก ดินเลนในบริเวณนั้นไม่สามารถรองรับได้ องค์ปรางค์จึงทะลายลงมา ต่อมาในสมัยพระบาทสมเด็จพระจอมเกล้าเจ้าอยู่หัว มีการเปลี่ยนแบบให้เป็นภูเขาทองขึ้นดั่งเช่นในปัจจุบัน ซึ่งพระองค์ได้ทรงวางศิลาฤกษ์เมื่อปี พ.ศ. 2408
การก่อสร้างบรมบรรพต ใช้เวลาถึง 2 รัชกาล คือแล้วเสร็จในรัชสมัยพระบาทสมเด็จพระจุลจอมเกล้าเจ้าอยู่หัว บนยอดเจดีย์มีการบรรจุพระธาตุซึ่งได้รับการบรรจุถึง 2 ครั้ง คือใน ปี พ.ศ. 2420 และ พ.ศ. 2441 มีทางขึ้นทั้ง 2 ทาง ในทิศเหนือแและใต้
ปัจจุบันบรมบรรพตถือเป็นหนึ่งในสิ่งก่อสร้างที่โดดเด่นในบริเวณเขตนั้นเนื่องจากความสูงกว่า 59 เมตร หรือเท่าตึกสูง 19 ชั้น เคียงคู่กันกับ  โลหะปราสาท วัดราชนัดดารามวรวิหาร ซึ่งอยู่ไม่ห่างกันมาก และในช่วงวันลอยกระทง ของทุกปี จะมีงานสำคัญของบรมบรรพตคืองาน พิธีห่มผ้าแดงบรมบรรพตภูเขาทอง ซึ่งมักจัดต่อเนื่องกันยาว 10 วัน
== ประวัติ ==
พระบาทสมเด็จพระนั่งเกล้าเจ้าอยู่หัว รัชกาลที่ 3 ทรงมีดำริให้จัดสร้างพระเจดีย์ภูเขาทอง ไว้เป็นปูชนียสถานในพระนครเหมือนดั่งที่กรุงเก่า มีวัดภูเขาทอง ซึ่งตั้งอยู่ที่ชายทุ่ง มีองค์พระเจดีย์เป็นที่สำหรับชาวพระนครศรีอยุธยาลงไปประชุมเล่นเพลง และสักวาในเทศกาลประจำปี โดยรัชกาลที่ 3 ได้ทรงเลือกเอาบริเวณวัดสระเกศเป็นที่ก่อสร้าง
เริ่มก่อสร้างโดยใช้โครงไม้ทำเป็นรูปปรางค์ใหญ่ ขุดฐานเอาไม้ซุงปูเป็นตาราง เอาศิลาแลงก่อขึ้นจนเสมอดินแล้วจึงก่อด้วยอิฐ ในองค์พระปรางค์เอาศิลาก้อนที่ราษฏรเก็บมาขายใส่ลงไป
แต่ก่อสร้างได้ไม่เท่าไรก็ทรุด ยุบตัวพังลงมาเนื่องจากพื้นที่ก่อสร้างอยู่ใกล้ชายคลอง พื้นดินไม่แข็งแรงพอจึงต้องปักเสารอบๆองค์พระปรางค์หลายๆชั้นไม่ให้ดินทลายออกไป จึงเริ่มก่อใหม่แต่ก็ยังทรุดอีกจึงยุติการก่อสร้างชั่วคราวจนสิ้นรัชกาลที่ 3
ครั้นพอถึงรัชกาลที่ 4 เมื่อ พ.ศ. 2406 พระบาทสมเด็จพระจอมเกล้าเจ้าอยู่หัว จึงโปรดเกล้าให้สร้างใหม่
เดือน 6 ปีฉลู พ.ศ. 2408 รัชกาลที่ 4 ได้เสด็จไปวางศิลาฤกษ์และให้เปลี่ยนชื่อใหม่ ตามพระเมรุบรมบรรพตที่ท้องสนามหลวง จากภูเขาทองเป็น "บรมบรรพต"
การก่อสร้างครั้งนี้ได้แปลงพระเจดีย์องค์เดิม ให้เป็นภูเขามีพระเจดีย์อยู่ด้านบน บรรจุพระบรมสารีริกธาตุไว้บนยอด มีบันไดเวียนขึ้นลง 2 สาย เพื่อสะดวกในเวลาเทศกาล
การก่อสร้างในสมัยรัชกาลที่ 4 ก็ยังไม่แล้วเสร็จ จนถึงสมัยรัชกาลที่ 5 จึงโปรดเกล้า ฯ ให้ทำการก่อสร้างภูเขาทองที่ยังค้างอยู่จนสำเร็จ
การบรรจุพระบรมสารีริกธาตุใว้ภายในองค์พระเจดีย์มีอยู่หลายครั้ง ที่สำคัญคือเมื่อ พ.ศ. 2442 รัฐบาลอินเดียได้ถวายพระบรมสารีริกธาตุ ที่ขุดได้จากเนินพระเจดีย์เก่าที่เมืองกบิลพัศดุ์
บรรจุอยู่ภายในผอบที่มีอักษร พราหมี หรือ เมาริยะ จารึกใว้ว่า "พระบรมสารีริกธาตุนี้ เป็นของพระพุทธเจ้า (สมณโคดม) ตระกูลศากยราช ได้รับแบ่งปันในเวลาถวายพระเพลิงพุทธสรีระ" ให้แด่รัชกาลที่ 5 แล้วจึงได้โปรดเกล้าให้นำมาบรรจุใว้ในองค์พระเจดีย์
ในช่วงวันลอยกระทง ของทุกปี ทางวัดสระเกศราชวรมหาวิหารจะจัดงานประเพณี เรียกว่า "งานภูเขาทอง" ระยะเวลาราว 7-10 วัน เป็นประจำ นับว่าเป็นงานวัดที่สำคัญงานหนึ่ง
== อ้างอิง ==
ราชกิจจานุเบกษา, พระบรมราชโองการ ประกาศ เรียกนามภูเขาทอง, เล่ม ๑๖, ตอน ๑๐, ๔ มิถุนายน พ.ศ. ๑๘๙๙, หน้า ๑๓๑
== ดูเพิ่ม ==
วัดสระเกศราชวรมหาวิหาร
ป้อมมหากาฬ
โลหะปราสาท วัดราชนัดดารามวรวิหาร
== แหล่งข้อมูลอื่น ==
เจดีย์
ศาสนสถานในเขตป้อมปราบศัตรูพ่าย
พุทธบริษัท

พุทธบริษัท คือหมู่ชนที่นับถือพระพุทธศาสนา มี 4 จำพวกคือ
ภิกษุ ภิกษุรูปแรกในพระพุทธศาสนา คือ
พระอัญญาโกณฑัญญเถระ
ภิกษุณี ภิกษุณีรูปแรกในพระพุทธศาสนาคือ
พระมหาปชาบดีโคตมีเถรี
อุบาสก อุบาสกคู่แรกในพระพุทธศาสนาคือ ตปุสสะ และ ภัลลิกะ
อุบาสิกา อุบาสิกาคู่แรกในพระพุทธศาสนาคือ นางสุชาดา มารดาของยสกุลบุตร และภรรยาเก่าของท่าน (ไม่ทราบชื่อ)
คำศัพท์ศาสนาพุทธ
โลนซัมโครว

โลนซัมโครว (Lone somecrow) เป็นสตูดิโออัลบั้มชุดแรก ของวงเฮฟวีเมทัลเยอรมัน ที่ชื่อ สกอร์เปียนส์ ออกวางขายในปี ค.ศ. 1972 โดยเป็นอัลบั้มที่Michael Schenker ได้เล่นกีตาร์ทั้งอั้ลบั้ม และหลังจากที่เขาออกจากวงไป Ulrich Roth ก็เข้ามาแทน
== รายชื่อเพลง ==
"I'm Going Mad"  – 4:52
"It All Depends"  – 3:23
"Leave Me"  – 5:02
"In Search of the Peace of Mind"  – 4:56
"Inheritance"  – 4:37
"Action"  – 3:53
"Lonesome Crow"  – 13:39
==สมาชิก==
รูดอล์ฟ เชงเกอร์- กีตาร์
มิชาเอิล เชงเกอร์- กีตาร์
เคลาส์ ไมน์เนอ - ร้องนำ
โวล์ฟกัง ดซีโอนือ -เบส
โลทาร์ ไฮม์แบร์ก - กลอง
ล
อัลบั้มเพลงในปี พ.ศ. 2515
ฟลายทูเดอะเรนโบว์

ฟลายทูเดอะเรนโบว์ (Fly to the Rainbow) เป็นอัลบั้มชุดที่สองของ สกอร์เปียนส์ ที่วางขายในปี 1974 เป็นอัลบั้มที่หลังจาก Michael Schenker ลาออกจากวง และแทนที่ด้วย Uli Jon Roth
== รายชื่อเพลง ==
"Speedy's Coming" (Rudolf Schenker, Klaus Meine) – 3:33
"They Need a Million" (Rudolf Schenker, Klaus Meine) – 4:50
"Drifting Sun" (Ulrich Roth) – 7:40
"Fly People Fly" (Michael Schenker, Klaus Meine) – 5:02
"This Is My Song" (Rudolf Schenker, Klaus Meine) – 4:14
"Far Away" (Rudolf Schenker, Michael Schenker, Klaus Meine) – 5:39
"Fly to the Rainbow" (Michael Schenker, Ulrich Roth) – 9:32
==สมาชิก==
Klaus Meine - ร้อง
Ulrich Roth - กีตาร์และร้องเพลง"Drifting Sun" และ"Fly to the Rainbow"
Rudolf Schenker - กีตาร์และร้องเพลง"They Need A Million" และ"Drifting Sun"
Francis Buchholz - เบส
Jürgen Rosenthal - กลอง
อัลบั้มเพลงของสกอร์เปียนส์
อัลบั้มเพลงในปี พ.ศ. 2517
ฮูแมนิตี: อาเวอร์ 1

ฮูแมนิตี : อาเวอร์ 1(Humanity: Hour I) เป็นสตูดิโออัลบั้มชุดที่16ของวงเฮฟวี่เมทัลประเทศเยอรมนี วงสกอร์เปียนส์ ออกขายในยุโรป 14 พฤษภาคม 2007, ในสหรัฐอเมริกา และ แคนาดา 28 สิงหาคม 2007 , เพลงที่สำคัญคือ "Humanity" ได้ดำเนินการบันทึกโดยสกอร์เปียนส์ เมื่อ 24 มีนาคม 2007 ที่ประเทศเบลเยี่ยม โปรดิวเซอร์เพลงโดย  James Michael and Desmond Child
== รายชื่อเพลง ==
"Hour I" - 03:26
"The Game Of Life" - 04:04
"We Were Born To Fly" - 03:59
"The Future Never Dies" - 04:03
"You're Lovin' Me To Death" - 03:15
"321" - 03:53
"Love Will Keep Us Alive" - 04:32
"We Will Rise Again" - 03:49
"Your Last Song" - 03:44
"Love Is War" - 04:20
"The Cross" - 04:28
"Humanity (Scorpions song)" - 05:26
"Cold"* - 03:52
"Humanity" (Radio Edit)* - 04:06
"Love Will Keep Us Alive" (Radio Edit)*– 4:06
== บุคลากร ==
วง
เคลาส์ ไมน์เนอ - ร้องนำ
รูดอล์ฟ เชงเกอร์ - กีตาร์
แมทเทียส จาบส์ - กีตาร์
ปัฟเฟว มอนคีโวดา – เบส
เจมส์ คอทแทก – กลอง
แขกรับเชิญ
บิลลี คอร์แกน - ร้องนำเพลง "The Cross"
เอริค บาราซิลเลียน - เล่นกีตาร์เพลง "Love Will Keep Us Alive"
จอห์นไฟฟ์  - เล่นกีตาร์เพลง"Hour I"
รัสส์ เออร์วิน - เล่นเปียโนเพลง"The Future Never Dies"
เจสัน เพจก์ - ร้องร่วม
อัลบั้มเพลงของสกอร์เปียนส์
อัลบั้มเพลงในปี พ.ศ. 2550
ไมตี้ มอร์ฟฟิน พาวเวอร์เรนเจอร์ เดอะมูฟวี่

ไมตี้ มอร์ฟฟิน พาวเวอร์เรนเจอร์ เดอะมูฟวี่ (Mighty Morphin Power Rangers The Movies) ออกฉายเมื่อวันที่ 30 มิถุนายน ค.ศ. 1995 เป็นภาพยนตร์เรื่องแรกของซีรีส์ พาวเวอร์เรนเจอร์ สร้างโดย ทเวนตี้ เซนจูรี่ฟ๊อกช์ ความยาวภาพยนตร์ 95 นาที ขบวนการ สปอร์ตเรนเจอร์ ริวจิไฟว์
== เนื้อเรื่อง ==
== ตัวละคร ==
=== พาวเวอร์เรนเจอร์ ===
ทอมมี่ โอลิเวอร์ (Tommy Oliver) / ไวท์เรนเจอร์ (White Ranger)
ร็อกกี้ เดอซานโตส (Rocky DeSantos) / เรดเรนเจอร์ (Red Ranger)
อดีม พาร์ค (Adam Park) / แบล็คเรนเจอร์ (Black Ranger)
บิลลี่ เครนสตัน (Billy Cranston) / บลูเรนเจอร์ (Blue Ranger)
ไอชา แคมเบล (Aisha Campbell) / เยลโล่เรนเจอร์ (Yellow Ranger)
คิมเบอรี่ ฮาร์ต (Kimberly Hart) / พิงค์เรนเจอร์ (Pink Ranger)
=== ผู้เกี่ยวข้อง ===
ซอร์ดอน (Zordon)
อัลฟา 5 (Alpha 5)
ดูลเซีย (Dulcea)
=== บุคคลอื่นๆ ===
เฟรด เคลแมน (Fred Kelman)
ฟาร์คัส บัลค์ บัลค์เมเรียร์ (Farkas "Bulk" Bulkmeier)
ยูจีน สคัล สคัลโอวิช (Eugene "Skull" Skullovitch)
=== ศัตรู ===
อีแวน อูซ (Ivan Ooze)
ลอร์ด เซต (Lord Zedd)
ริตา รีพัลซาร์ (Rita Repulsa)
โกลดาร์ (Goldar)
มอร์แดนท์ (Mordant)
อูซแมน (Oozemen)
เท็งงุ (Tengu)
โครงกระดูกไดโนเสาร์ (Dinosaur Skeleton)
== ยานรบที่ปรากฏ ==
นินจาซอร์ด
นินจา ฟอลคอนซอร์ด
นินจา เอปซอร์ด
นินจา ฟล็อกซอร์ด
นินจา วูลฟ์ซอร์ด
นินจา เครนซอร์ด
นินจา เมกาซอร์ด
นินจา ฟอลคอนเมกาซอร์ด
เอ็กซ์โมฟิคอน
== พลังและความสามารถของพาวเวอร์เรนเจอร์ ==
พาวเวอร์มอร์ฟเฟอร์
นินจาไทป์สูท
พาวเวอร์สโคป
สลิงเกอร์
พาวเวอร์บีม
แส้ไฟฟ้าเพอโทรดักเทล
== รายได้การเข้าชม ==
สำหรับพาวเวอร์เรนเจอร์ในฉบับภาพยนตร์ได้รับรายได้การเข้าชมทุกประเทศไป15,000,000ล้านดอลลาร์สหรัฐและถือว่าได้รับความนิยมอย่างสูงมากพอสมควร
พาวเวอร์เรนเจอร์
ภาพยนตร์ที่สร้างจากภาพยนตร์ชุดทางโทรทัศน์
ภาพยนตร์ที่ออกฉายในปี พ.ศ. 2538
พระเจ้าบรมวงศ์เธอ กรมขุนราชสีหวิกรม

พระเจ้าบรมวงศ์เธอ กรมขุนราชสีหวิกรม มีพระนามเดิมว่า หม่อมเจ้าชุมสาย เป็นพระราชโอรสลำดับที่ 21 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาเอมใหญ่ ในรัชกาลที่ 3 เจ้าจอมมารดาเอมใหญ่เป็นบุตรี พระยาพจนพิมนต์ (ทองอยู่) และคุณหญิงอิ่ม (สกุลเดิม บุญ-หลง) บุตรีเจ้าพระยาพิไชยราชาและหม่อมเจ้าหญิงโสภา ราชวงศ์บ้านพลูหลวง) เมื่อวันพุธ ขึ้น 10 ค่ำ เดือน 4 ปีชวด ตรงกับวันที่ 12 มีนาคม พ.ศ. 2359 (แบบสากลคือ พ.ศ. 2360) พระบาทสมเด็จพระจอมเกล้าเจ้าอยู่หัว สถาปนาเป็น "กรมหมื่นราชสีหวิกรม" ต่อมาทรงเลื่อนเป็น "กรมขุน" โปรดเกล้าฯ ให้ทรงกำกับกรมช่างศิลาในกรมช่างสิบหมู่ พระองค์สิ้นพระชนม์เมื่อวันศุกร์ ขึ้น 9 ค่ำ เดือน 11 ปีมะโรง ตรงกับวันที่ 25 กันยายน พ.ศ. 2411 สิริพระชันษา 53 ปี เป็นต้นราชสกุลชุมสาย
== พระโอรส-ธิดา ==
พระเจ้าบรมวงศ์เธอ กรมขุนราชสีหวิกรม มีหม่อมและพระโอรส-ธิดา ดังนี้
ประสูติแต่หม่อมพึ่ง ชุมสาย ณ อยุธยา (นามเดิม คุณหญิงพึ่ง) ธิดาของนายวัน หรืออดีตพระองค์เจ้าอัมพวันในสมเด็จพระเจ้ากรุงธนบุรี
* หม่อมเจ้าเปีย ชุมสาย
* หม่อมเจ้าหญิงมลิวรรณ ชุมสาย หรือ มาลีวัณ (พ.ศ. 2383 – 25 กันยายน พ.ศ. 2467)
ประสูติแต่หม่อมน้อย ชุมสาย ณ อยุธยา (สกุลเดิม ภมรมนตรี) ธิดาของพระยาราชมนตรี (ภู่ ภมรมนตรี) กับท่านผู้หญิงอิน ราชมนตรี
* หม่อมเจ้าระเบียบ ชุมสาย (สิ้นชีพิตักษัยเมื่อวันที่ 22 พฤษภาคม พ.ศ. 2450 พระราชทานเพลิง ณ วัดสระเกศ เมื่อวันที่ 1 สิงหาคม พ.ศ. 2454)
* หม่อมเจ้าอรุณ ชุมสาย
* หม่อมเจ้าหญิงจำรัส ชุมสาย (พระราชทานเพลิง ณ วัดสังเวชวิทยาราม เมื่อวันที่ 30 พฤศจิกายน พ.ศ. 2457)
* หม่อมเจ้าหญิงประภา ชุมสาย หรือ ปุก (พ.ศ. 2387 – 8 กันยายน พ.ศ. 2455, พระราชทานเพลิง ณ วัดคฤหบดี)
* หม่อมเจ้าเจริญ ชุมสาย หรือ จำเริญ (พ.ศ. 2388 – 10 พฤศจิกายน พ.ศ. 2429, พระราชทานเพลิง ณ วัดคฤหบดี พ.ศ. 2436)
* เสวกเอก หม่อมเจ้าประวิช ชุมสาย หรือ ต๋ง (7 กุมภาพันธ์ พ.ศ. 2390 – 19 กันยายน พ.ศ. 2468, พระราชทานเพลิง ณ วัดเทพศิรินทราวาส เมื่อวันที่ 19 พฤษภาคม พ.ศ. 2469) เสกสมรสกับหม่อมเจ้าสารภี (ราชสกุลเดิม สนิทวงศ์) พระธิดาในพระเจ้าบรมวงศ์เธอ กรมหลวงวงศาธิราชสนิท, หม่อมจำเริญ  (สกุลเดิม ภมรมนตรี), หม่อมโหมด และหม่อมพวง
* นายพันเอกพิเศษ พระวรวงศ์เธอ พระองค์เจ้าปฤษฎางค์ (23 กุมภาพันธ์ พ.ศ. 2394 – 16 มีนาคม พ.ศ. 2477) เสกสมรสกับหม่อมตลับ ชุมสาย ณ อยุธยา
==พงศาวลี==
== อ้างอิง ==
ราชสกุลในรัชกาลที่ 3 
== แหล่งข้อมูลอื่น ==
พระราชประวัติพระบาทสมเด็จพระนั่งเกล้าเจ้าอยู่หัว และพระราชสกุลกระทู้ในพันทิป.คอม
พระเจ้าบรมวงศ์เธอ ชั้น 3
พระองค์เจ้า
ราชสีหวิกรม
พระราชโอรสในรัชกาลที่ 3
ทิม เบอร์เนิร์ส-ลี

เซอร์ทิโมที จอห์น เบอร์เนิร์ส-ลี (Sir Timothy John Berners-Lee, OM, KBE, FRS, FREng, FRSA) (8 มิถุนายน พ.ศ. 2498) ผู้คิดค้นและประดิษฐ์ เวิลด์ไวด์เว็บ ผู้อำนวยการWorld Wide Web Consortium (ทำหน้าที่ดูแลการพัฒนาต่อเนื่องใหม่ ๆ เกี่ยวกับเว็บ) นักวิจัยอาวุโสและผู้นั่งในตำแหน่ง ทรีคอมฟาวน์เดอร์สแชร์ (3Com Founders Chair) ที่หอทดลองวิทยาศาสตร์คอมพิวเตอร์และปัญญาประดิษฐ์แห่งเอ็มไอที (CSAIL)
== เบื้องหลังและงานอาชีพช่วงแรก ==
เซอร์ทิม เบอร์เนิร์ส-ลีเกิดในกรุงลอนดอน ประเทศอังกฤษ เป็นบุตรนายคอนเวย์ เบอร์เนิร์ส-ลี และนางแมรี ลี วูดส์ ทั้งบิดาและมารดาเป็นนักคณิตศาสตร์ที่ทำงานอยู่ในทีมสร้างคอมพิวเตอร์ยุคแรก คือ "แมนเชสเตอร์ มาร์ก 1" ด้วยกัน ทั้งสองได้สอนให้เบอร์เนิร์ส-ลีใช้คณิตศาสตร์ในชีวิตประจำวันไปทุกเรื่อง แม้แต่บนโต๊ะอาหาร เบอร์เนิร์ส-ลีเข้าโรงเรียนชั้นประถมที่โรงเรียน "ชีนเมาท์" (ซึ่งต่อมาได้อุทิศห้องโถงใหม่ห้องหนึ่งเป็นเกียรติแก่เขา) ก่อนที่จะย้ายไปเรียนต่อระดับโอ. และระดับเอ. ที่โรงเรียนเอ็มมานูเอล ที่วานสเวิร์ท
เบอร์เนิร์ส-ลีเป็นศิษย์เก่าของควีนส์คอลเลจ มหาวิทยาลัยออกซฟอร์ดซึ่งเบอร์เนิร์ส-ลีเป็นตัวแทนแข่งขันเกมส์ "ทิดดลีวิงค์" ประเพณี (เกมแข่งช้อนดีดอีแปะลงถ้วย) กับคู่ปรับเก่าแก่คือมหาวิทยาลัยเคมบริดจ์ด้วย ขณะที่เรียนที่ควีนส์คอลเลจ เบอร์เนิร์ส-ลีได้สร้างคอมพิวเตอร์ด้วยหัวแร้งไฟฟ้า ประกอบทีทีแอล (ทรานซิสเตอร์ชนิดหนึ่ง) ลอจิกเกท และหน่วยประมวลผล เอ็ม 6800 กับโทรทัศน์เก่าเครื่องหนึ่ง และช่วงหนึ่งในระหว่างการศึกษา เบอร์เนิร์ส-ลีถูกจับได้ร่วมกับเพื่อนฐานทำการ "แฮ็ก" คอมพิวเตอร์และถูกห้ามมิให้ใช้คอมพิวเตอร์ของมหาวิทยาลัย เบอร์เนิร์ส-ลีจบการศึกษาปริญญาตรีสาขาฟิสิกส์เมื่อ พ.ศ. 2518
== เวิลด์ไวด์เว็บ ==
ดูบทความหลัก เวิลด์ไวด์เว็บ
ขณะที่เป็นลูกจ้างอิสระอยู่ที่ "เซิร์น" ระหว่างเดือนมิถุนายน - ธันวาคม พ.ศ. 2523 เบอร์เนิร์ส-ลีได้เสนอโครงการหนึ่งที่ใช้แนวคิด "ข้อความหลายมิติ" หรือ [มาใช้สำหรับการแลกเปลี่ยนและปรับสมัยข้อมูลระหว่างนักวิจัยด้วยกัน ขณะที่เบอร์เนิร์ส-ลีทำงานอยู่ที่นี่เขาได้สร้างระบบต้นแบบไว้แล้วเรียกชื่อว่า
หมีน้ำ

หมีน้ำ (Water bear) หรือชื่อสามัญว่า ทาร์ดิกราดา (Tardigrada) หรือ ทาร์ดิเกรด (Tardigrade) เป็นไฟลัมหนึ่งของสัตว์ไม่มีกระดูกสันหลัง ใช้ชื่อวิทยาศาสตร์ว่า Tardigrada
== การค้นพบ ==
หมีน้ำถูกค้นพบครั้งแรกโดย โยฮานน์ ออกุสต์ อิปพาเรียม เกิทเซอ นักวิทยาศาสตรชาวเยอรมัน ในปี ค.ศ.  1773 โดยคำว่า "Tardigrades" มีความหมายว่า "ตัวเดินช้า" (Slow walker)
== ลักษณะ ==
"หมีน้ำ" นั้นมาจากท่าทางการเดินของพวกมัน หมีน้ำมีรูปร่างเหมือนหนอนตัวอ้วน ๆ มีรูปร่างเป็นปล้อง มีขนาดเล็กจนแทบมองด้วยตาเปล่าไม่เห็น  เมื่อโตเต็มที่มีขนาดเพียง 1.5 มิลลิเมตร ส่วนตัวที่เล็กที่สุดมีขนาดเพียง 0.1 มิลลิเมตร ส่วนในช่วงตัวอ่อนมีขนาดเพียง 0.05 มิลลิเมตร มีขา 8 ขา มีเล็บที่แหลมคม มีสีสันแตกต่างหลากหลายออกไป ทั้งสีแดง, ขาว, ส้ม, เหลือง, เขียว, ม่วง และดำ เชื่อว่ามีมากกว่า 1,000 สปีชีส์ โดยมากเป็นพวกกินพืช ส่วนน้อยกินแบคทีเรีย และกินสัตว์ และสามารถพบได้ทั่วโลก
== สภาวะความทนต่อสิ่งแวดล้อม ==
หมีน้ำได้ชื่อว่าเป็นสัตว์ที่มีความทรหดที่สุดในโลก  พบได้ตั้งแต่ที่ยอดเขาหิมาลัยที่ความสูงกว่า 6,000 เมตร จนถึงในทะเลลึกถึง 4,000 เมตร ไม่ว่าจะเป็นที่ขั้วโลก หรือในบริเวณเส้นศูนย์สูตร ชอบอาศัยอยู่ที่ต้นมอส และพวกเห็ดราต่าง ๆ และยังสามารถพบได้ตามทราย, ชายหาด, พื้นดิน, แร่ธาตุ และในตะกอนน้ำ อยู่ได้ในที่ ๆ มีแรงดันสูงถึง 6,000 บรรยากาศ  ซึ่งแรงดันปกติที่มนุษย์อยู่ทุกวันนี้คือแรงดันบรรยากาศ มีค่าเท่ากับ 1 บรรยากาศเท่านั้น ซึ่งแรงดันที่หมีน้ำทนได้นั้นมากกว่าแรงดันของส่วนของทะเลที่ลึกที่สุดถึง 6 เท่าตัว
นอกจากนี้แล้ว ยังเป็นสัตว์ที่ทนต่อรังสีต่าง ๆ ได้เป็นอย่างดี ทั้งรังสียูวีและสารเคมีต่าง ๆ  และสามารถมีชีวิตอยู่ได้ในที่มีอุณหภูมิ 151 (304 องศาฟาเรนไฮต์) ถึง  -272 องศาเซลเซียส (-458 องศาฟาเรนไฮต์) (ได้ประมาณ 1 นาที) -20 องศาเซลเซียส (30 ปี) และที่ -200 องศาเซลเซียส (-328 องศาฟาเรนไฮต์) (อยู่ได้ประมาณ 1 วัน) สามารถมีชีวิตอยู่ได้ในที่มีอุณหภูมิสูงกว่า 151 องศาเซลเซียส (304 องศาฟาเรนไฮต์) และสามารถอดน้ำได้นานถึง 200 ปี และถึงแม้ว่าจะถูกปล่อยให้แห้งตายนานกว่า 100 ปี ก็สามารถฟื้นกลับมามีชีวิตได้หากได้น้ำ
ปัจจุบันยังไม่เป็นที่แน่ชัดกว่า หมีน้ำเกิดขึ้นครั้งแรกบนโลกตั้งแต่เมื่อไหร่ แต่ทว่าซากดึกดำบรรพ์ที่เก่าแก่ที่สุดมีอายุในอยู่ช่วงกลางของยุคแคมเบรียน นับว่ามีความเก่าแก่กว่าไดโนเสาร์เสียอีก โดยจากงานวิจัยพบว่า ซากฟอสซิลของหมีนํ้าที่ค้นพบนั้น มีอายุนานถึง500 ล้านปีเลยทีเดียว
== อ้างอิง ==
==แหล่งข้อมูลอื่น ==
http://www.oknation.net
http://www.nationalgeographic.com/
Budd, G.E. (2001). "Tardigrades as 'stem-group arthropods': the evidence from the Cambrian fauna". Zool. Anz 240 (3–4): 265–279 http://www.sciencedirect.com/science/article/pii/S004452310470025X
Recovery and reproduction of an Antarctic tardigrade retrieved from a moss sample frozen for over 30 years  http://www.sciencedirect.com/science/article/pii/S0011224015300134
สัตว์ไม่มีกระดูกสันหลัง
ไฟลัม
ลอริซิเฟอรา

ลอริซิเฟอรา  เป็นไฟลัมหนึ่งของสัตว์ไม่มีกระดูกสันหลัง
สัตว์ไม่มีกระดูกสันหลัง
ไฟลัม
ไคโนรินชา

ไคโนรินชา  เป็นไฟลัมหนึ่งของสัตว์ไม่มีกระดูกสันหลัง
สัตว์
สัตว์ไม่มีกระดูกสันหลัง
ไฟลัม
ยิ่งศักดิ์ โควสุรัตน์

ยิ่งศักดิ์ โควสุรัตน์ คือนักเขียนเจ้าของนามปากกา "อีแร้ง" นักวิจารณ์ภาพยนตร์เจ้าของนามปากกา "น้ำผึ้ง" อดีตพนักงานต้อนรับบนเครื่องบินของการบินไทย และอาจารย์สอนงานบริการ เจ้าของผลงานชุดบินแหลก และคำสารภาพของนักเขียน ปัจจุบันยังคงเขียนคอลัมน์ บินแหลก ลงในนิตยสารดิฉัน
ยิ่งศักดิ์ เกิดเมื่อวันที่ 15 ตุลาคม พ.ศ. 2492 เป็นชาวจังหวัดอุบลราชธานี จบการศึกษาระดับมัธยมปลายจากโรงเรียนอัสสัมชัญศรีราชา จบการศึกษาระดับปริญญาตรีจากคณะรัฐศาสตร์ มหาวิทยาลัยธรรมศาสตร์
== ผลงานในนามปากกา อีแร้ง ==
=== ชุดบินแหลก ===
ตามที่จัดพิมพ์ในครั้งแรกที่ถูกแบ่งเป็นห้าเล่มปกติ และสี่เล่มพิเศษ ต่อมามีการจัดพิมพ์อีกครั้งหนึ่งโดยแพรวสำนักพิมพ์มีการจัดเล่มและตั้งชื่อเล่มใหม่
บินแหลก, เรือนพิมพ์ยายมา, ธันวาคม 2526
บินแหลก 2, พิมพ์ครั้งแรก ธันวาคม 2527
บินแหลก 3, สำนักพิมพ์หมึกจีน, พฤษภาคม 2530
บินแหลก 4, สำนักพิมพ์หมึกจีน, กรกฎาคม 2531
บินแหลก 5, สำนักพิมพ์หมึกจีน, พฤศจิกายน 2535
บินแหลกตอนพิเศษ
ด้วยธาตุเดียวกัน, สำนักพิมพ์หมึกจีน, 2532
ตายเย็น, สำนักพิมพ์หมึกจีน, ธันวาคม 2533
หาที่เขียนเรื่อง, สำนักพิมพ์หมึกจีน, สิงหาคม 2536
ชีวิตที่ยืมมา, สำนักพิมพ์หมึกจีน, สิงหาคม 2537
=== ชุดคำสารภาพของนักเขียน ===
คนไม่รักดี, แพรวสำนักพิมพ์, มิถุนายน 2542
ยิ่งกว่าเงินตรา, แพรวสำนักพิมพ์, มิถุนายน 2542
หมาป่าในห้องเขียนหนังสือ, แพรวสำนักพิมพ์, พฤศจิกายน 2542
นักเขียนหัวใจเปลี่ยว, แพรวสำนักพิมพ์, ตุลาคม 2542
=== รวมเรื่องสั้นแนวอีโรติก ===
ชุดกลิ่นรัก
กลิ่นรักในเมืองดิบ, สำนักพิมพ์หมึกจีน, สิงหาคม 2533
กลิ่นรักลอยลม, สำนักพิมพ์หมึกจีน, กันยายน 2537
ยังไม่สิ้นกลิ่นรัก
อื่นๆ
รักมือสอง, แพรวสำนักพิมพ์, มิถุนายน 2540
จอมทะลึ่ง, นกฮูก พับลิชชิ่ง, 2548
=== ผลงานอื่นๆ ===
การกลับชาติของไม้ตีพริก, สำนักพิมพ์คำสมัย, กันยายน 2537
หมอเถื่อนและแร้งเน่า, สำนักพิมพ์คำสมัย, มกราคม 2539
โบแดงบนระเบียง, สำนักพิมพ์คำสมัย, มกราคม 2539
เรื่องของปานกับนุ, สำนักพิมพ์หมึกจีน, กันยายน 2539
วันเวลาของกะหรี่คนหนึ่ง, แพรวสำนักพิมพ์, กุมภาพันธ์ 2540
เรื่องของน้องแก้ม, แพรวสำนักพิมพ์, สิงหาคม 2541
กรรมของผู้หญิง, แพรวสำนักพิมพ์, มิถุนายน 2542
เรื่องของอาฮั้ว, สำนักพิมพ์สนุกอ่าน, มีนาคม 2544
ที่สุดของความฝัน, สำนักพิมพ์มติชน, ตุลาคม 2544
ชื่อของน้ำตา, รังพิมพ์อีแร้ง, มกราคม 2547
นิทานอีแร้ง, สำนักพิมพ์เนรมิตร, มิถุนายน 2549
===บทวิจารณ์ภาพยนตร์ ===
มันส์..จนหยดสุดท้าย, แพรวเอนเตอร์เทน, 2541
ราคะและรักร้อน,
รักล้วนล้วน
=== นวนิยาย ===
คือรัก, รังพิมพ์อีแร้ง, 2547
== ผลงานในนามปากกาน้ำผึ้ง ==
ผู้หญิงของฮอลลีวูด ,สำนักพิมพ์คำสมัย, กันยายน 2536
บุคคลจากจังหวัดอุบลราชธานี
นักเขียนชาวไทย
บุคคลจากโรงเรียนอัสสัมชัญศรีราชา
บุคคลจากคณะรัฐศาสตร์ มหาวิทยาลัยธรรมศาสตร์
SL

SL หรือ sl อาจหมายถึง
หัวรถจักรไอน้ำ (Steam locomotive)
เซคันด์ไลฟ์ (Second Life)
.sl รหัสประเทศของประเทศเซียร์ราลีโอน (Sierra Leone)
คำย่อของประเทศศรีลังกา (Sri Lanka)
รหัสภาษาของภาษาสโลวีเนีย (Slovene language)
อนุสาวรีย์เทพีเสรีภาพ (Statue of Liberty)
ระดับน้ำทะเล (sea level)
รุ่นของรถยนต์ เมอร์เซเดส-เบนซ์
คำย่อชื่อภาษาอังกฤษของโรงเรียนสันติราษฎร์วิทยาลัย
กล้องถ่ายภาพยนตร์

กล้องถ่ายภาพยนตร์ เป็นกล้องที่ใช้สำหรับบันทึกภาพเคลื่อนไหวลงสื่อบันทึกต่อเนื่องเช่นม้วนฟิล์ม วิดีโอเทป แผ่นซีดี หรือสื่อดิจิทัลอื่น
ผู้ที่บุกเบิกการถ่ายภาพคือ วิลเลียม ฟรีสกรีน เป็นชาวอังกฤษ เขาได้ค้นพบว่าเซลลูลอยด์มีคุณสมบัติดีกว่ากระดาษซึ่งเปื่อยขาดง่าย และเมื่อนำไปอาบน้ำยา และนำไปถ่ายทำด้วยกล้องที่เขาพัฒนาขึ้น หลังจากนำไปล้างด้วยกรรมวิธี และฉายดู ก็ปรากฏเป็นภาพเคลื่อนไหวอย่างน่ายินดียิ่ง
== อ้างอิง ==
หนังสือครั้งแรกของโลกเล่ม2
ภาพยนตร์
ฟังก์ชันไดแกมมา

ในทางคณิตศาสตร์ ฟังก์ชันไดแกมมา (digamma function) คือฟังก์ชันที่นิยามว่าเป็นอนุพันธ์ลอการิทึม (logarithmic derivative) ของฟังก์ชันแกมมา กล่าวคือ
:\psi (x) =\frac{d}{dx} \ln{\Gamma (x)}= \frac{\Gamma' (x)}{\Gamma (x)}
ซึ่งฟังก์ชันไดแกมมา เป็นฟังก์ชันโพลีแกมมา (polygamma function) อันดับที่ 1
ด
อะแคนโธเซฟาลา

อะแคนโธเซฟาลา  เป็นไฟลัมหนึ่งของสัตว์ไม่มีกระดูกสันหลัง จำพวกหนอนปรสิตมักรู้จักกันอีกชื่อนึงว่า อะแคนโธเซฟาลัน,หรือ หนอนหัวหนาม ลักษณะเด่นของสัตว์ชนิดนี้คือ "งวงที่มีหนาม" ซึ่งมีไว้สำหรับเจาะผนังลำไส้ของเหยื่อจำพวกปลา(พบมากใน ปลาบลูฟิช(Blue Fish)),สัตว์เลี้อยคลาน,สัตว์เลี้ยงลูกด้วยนม ดำรงชีวิตแบบปรสิต
สัตว์
สัตว์ไม่มีกระดูกสันหลัง
ไฟลัม
เวา

เวา, ไดแกมมา (wau, fau, digamma) หรือ วัฟ, ดีกามา (βαυ, Δίγαμμα, ตัวใหญ่ Ϝ, ตัวเล็ก ϝ) เป็นอักษรกรีกที่เคยใช้ในเลขกรีกโดยมีค่าเท่ากับ 6 ปัจจุบันเลิกใช้แล้ว
== แหล่งข้อมูลอื่น ==
Wau (Digamma)  
วเ
แซน

แซน (san) หรือ ซัน (σαν, ตัวใหญ่ Ϻ, ตัวเล็ก ϻ) เป็นอักษรกรีกที่เคยปรากฏอยู่ระหว่างพายกับคอปปาตามลำดับอักษร ปัจจุบันเลิกใช้แล้ว
== แหล่งข้อมูลอื่น ==
San  
ชุดตัวอักษรกรีก
ไค

ไค (chi) หรือ ชี (χι, ตัวใหญ่ Χ, ตัวเล็ก χ) เป็นอักษรกรีกตัวที่ 22 และมีค่าของเลขกรีกเท่ากับ 600
== อ้างอิงและเชิงอรรถ ==
ชุดตัวอักษรกรีก
สัตว์พวกหนอนปล้อง

สัตว์พวกหนอนปล้อง หรือ แอนเนลิดา  เป็นไฟลัมหนึ่งของสัตว์ไม่มีกระดูกสันหลังได้แก่ ไส้เดือนดิน ไส้เดือนทะเลและปลิงน้ำจืด ลำตัวกลมยาว คล้ายวงแหวนต่อกันเป็นปล้องอย่างแท้จริง อวัยวะภายนอกและภายในจัดเป็นชุดซ้ำ ๆ กันในแต่ละปล้องไปตลอดตัว ส่วนใหญ่ดำรงชีวิตเป็นอิสระ มีส่วนน้อยที่เป็นปรสิต ผิวหนังปกคลุมด้วยคิวติเคิลบาง มีต่อมสร้างเมือก มีระยางค์เป็นแท่งแข็งหรือเดือยในแต่ละปล้อง ช่วยในการเคลื่อนที่  ลำตัวมีกล้ามเนื้อวงกลมและกล้ามเนื้อตามยาว ซีลอมแบ่งเป็นห้อง ๆ ตามลำตัวตามปล้องลำตัว การหายใจผ่านทางผิวหนัง ระบบขับถ่ายมีเนฟฟริเดียมปล้องละ 1 คู่ นำของเสียมาตามท่อ เปิดสู่ภายนอก ระบบประสาทมีปมสมอง 1 คู่เชื่อมไปยังเส้นประสาทกลางตัวด้านล่างซึ่งมีปมประสาทและเส้นประสาทย่อย มีเซลล์รับสัมผัสกลิ่นและแสง ระบบสืบพันธุ์มีทั้งแบบแยกและไม่แยกเพศ แต่ไม่สามารถผสมพันธุ์ภายในตัวเองได้
== การจัดจำแนก ==
ชั้นพอลิคีตา เช่น ไส้เดือนทะเล แม่เพรียง
ชั้นโอลิโกคีตา เช่น ไส้เดือนดิน
ชั้นไฮรูดิเนีย เช่น ปลิง
ชั้นอาร์คีแอนเนลิดา เช่น หนอนทะเล
ไซ (อักษรกรีก)

ไซ, คไซ (xi) หรือ กซี (ξι, ตัวใหญ่ Ξ, ตัวเล็ก ξ) เป็นอักษรกรีกตัวที่ 14 และมีค่าของเลขกรีกเท่ากับ 60
ชุดตัวอักษรกรีก
พไซ

พไซ (psi) หรือ ปซี (ψι, ตัวใหญ่ Ψ, ตัวเล็ก ψ) เป็นอักษรกรีกตัวที่ 23 และมีค่าของเลขกรีกเท่ากับ 700
ชุดตัวอักษรกรีก
กระเพาะปลา

กระเพาะปลา (fish maw soup; 花膠 หรือ 鱼鳔) เป็นอาหารจีนอย่างหนึ่ง ทำจากถุงลมของปลา กระเพาะปลานอกจากจะอยู่ในรูปแบบกระเพาะปลาแห้งแล้วยังอยู่ในรูปแบบของกระเพาะปลาสดอีกด้วยรูปแบบของอาหารที่นิยมปรุงกันเช่น กระเพาะปลาน้ำแดง กระเพาะปลาผัดแห้ง ฯลฯ
กระเพาะปลาทำจากถุงลมตากแห้งทอดกรอบ จากนั้นนํามาต้มให้เป็นซุปที่มีความเหนียวจากแป้งมันหรือแป้งข้าวโพด ตำรายาจีนถือว่ากระเพาะปลาเป็นยาชูกําลัง กระเพาะปลาที่มีราคาแพงที่สุด ทำจากถุงลมของปลากะพง
== อ้างอิง ==
อาหารทะเล
อาหารจีน
ก็อมเพลเยอร์

ก็อมเพลเยอร์ (GOM Player) เป็นฟรีแวร์ตัวหนึ่งซึ่งใช้งานในลักษณะ media player รองรับไฟล์ XviD, DivX, FLV1, AC3, OGG, MP4, H263 และอื่น ๆ ได้ และเล่นไฟล์ AVI ที่เสียหายได้ สร้างโดย บริษัทGretech แห่งเกาหลีใต้
คำว่า 곰 (gom) ในภาษาเกาหลีแปลว่า หมี ตราสัญลักษณ์ของโปรแกรมจึงใช้รูปอุ้งเท้าหมี
== อ้างอิง ==
== แหล่งข้อมูลอื่น ==
gomplayer.com 
ฟรีแวร์
มีเดียเพลเยอร์
สึชิโนโกะ

สึชิโนโกะ (; คันจิ: 槌の子; หมายถึง ค้อนของไข่ปลา) เป็นสัตว์ประหลาดตามความเชื่อญี่ปุ่น มีสัณฐาน
==ลักษณะ==
สึชิโนโกะ มีรูปร่างตามคำบอกเล่าของผู้ที่อ้างว่าเคยพบเห็น มีรูปร่างยาวคล้ายงู แต่ลำตัวอ้วนป้อม สั้น ไม่มีขา ความยาวประมาณ 30 เซนติเมตร ถึง 80 เซนติเมตร มีลวดลายคล้ายงู  แต่มีปลายหางแหลมยาวออกมา  เคลื่อนไหวได้รวดเร็ว บ้างก็กล่าวว่าสามารถกระโดดได้ไกลเป็นเมตรด้วย บ้างก็บอกว่ามันร้องเสียงว่า "จี่" บ้างก็กล่าวว่าเคยเห็นมันงับหางตัวเองแล้วเคลื่อนที่โดยกลิ้งไปเป็นวงกลม จากลักษณะตามที่กล่าวมาทั้งหมดทำให้คิดได้ว่า สึชิโนโกะมีรูปร่างคล้ายกิ้งก่าจำพวกหนึ่งที่เรียกว่า กิ้งก่าลิ้นสีน้ำเงิน (Tiliqua spp.) หรือ กิล่ามอนสเตอร์ (Heloderma suspectum) ที่พบในทะเลทรายทวีปอเมริกาเหนือ เป็นต้น ซึ่งถ้าสึชิโนโกะมีจริง อาจเป็นไปได้ว่าเป็นสัตว์จำพวกนี้ก็ได้ ในขณะที่บางคนเชื่อว่า แท้ที่จริงแล้วสึชิโนโกะก็คืองูที่กินอาหารชิ้นใหญ่กว่าลำตัวเข้าไป ทำให้ลำตัวป่องออก  แต่เป็นที่น่าสังเกตว่า การอ้างว่าพบเห็น สึชิโนโกะมีอยู่ทั่วประเทศญี่ปุ่น โดยในคันไซและเกาะชิโกกุเรียก "บาชิเฮบิ" (バチヘビ)
หลักฐานแรกที่มีการกล่าวถึงสึชิโนโกะ สามารถย้อนกลับไปไกลถึงได้ 10,000 ปีก่อน ในยุคโจมง  (10,000–300 ปีก่อนคริสต์ศักราช) มีวัตถุที่คล้ายสึชิโนโกะ ในยุคเอโดะ ในสารานุกรมเล่มแรกของญี่ปุ่นก็ได้มีการกล่าวถึงสึชิโนโกะด้วย โดยเรียกว่า "ยัตซุยเฮบิ" (やついヘビ) ซึ่งหมายความว่า "งูน้ำ"
==วัฒนธรรมร่วมสมัย==
สึชิโนโกะถูกอ้างอิงถึงในวัฒนธรรมร่วมสมัยของญี่ปุ่นหลายอย่าง เช่น มีการประกาศให้รางวัลตั้งแต่ 3 ล้าน ถึง 20 ล้านเยนแก่ผู้ที่สามารถจับสึชิโนโกะเป็น ๆ มาได้ หรือใน การ์ตูน เป็นต้น เช่น โดราเอมอน มีอยู่ตอนหนึ่งใช้ชื่อว่า "ค้นพบ สึชิโนโกะ"  (หรือตอน "เจองูดิน!"  ในเล่มที่ 9 ของเนชั่น เอ็ดดูเทนเมนท์) ในเนื้อเรื่องกล่าวถึง โนบิตะที่ต้องการจะเป็นผู้ที่มีชื่อจารึกไว้ในสารานุกรมบุคคลสำคัญของโลก จึงขึ้นเครื่องไทม์ แมชชีน ไปพร้อมกับโดราเอมอนเพื่อหาซื้อ  ซึ่งเป็นสัตว์เลี้ยงยอดนิยมในโลกอนาคต มาอวดคนในยุคปัจจุบันว่า ตนเป็นผู้ค้นพบสึชิโนโกะ แต่ปรากฏว่าเมื่อนำกลับมาแล้ว สึชิโนโกะได้หนีหายไป ท้ายที่สุดปรากฏว่า ไจแอนท์เป็นผู้ค้นพบสึชิโนโกะไป
==อ้างอิง==
สิ่งมีชีวิตในตำนานญี่ปุ่น
คติชนญี่ปุ่น
เอไคยูรา

เอไคยูรา (Echiura) เป็นไฟลัมหนึ่งของสัตว์ไม่มีกระดูกสันหลัง
มีลักษณะร่วมกับไฟลัมไซปันคูลา
โดยจะมีลักษณะต่างกันคือ มีระบบหมุนเวียนเลือดที่แท้จริง กินเศษซากสัตว์ในท้องทะเล ส่วนหัวไม่สามารถหดเข้าได้ และลำตัวมีลักษณะคล้ายช้อน จึงได้ชื่อว่า "หนอนช้อน"
สัตว์
สัตว์ไม่มีกระดูกสันหลัง
ศาสนาพุทธในประเทศเซเนกัล

พระพุทธศาสนาในประเทศเซเนกัล เริ่มต้นขึ้นเมื่อได้มีชาวเวียดนามอพยพเข้ามาในประเทศเซเนกัล และได้นำพระพุทธศาสนานิกายมหายาน ในกลุ่มชาวพุทธทั้งหมดในเซเนกัลมีอยู่ประมาณ 0.01% ในจำนวนนี้ จะเป็นชาวเวียดนาม 99% พวกเขาจะสวดมนต์ "Nam mô A Di Đà Phật" เพื่อระลึกถึงพระอมิตาภะพุทธะ และชาวเวียดนามมีความเชื่อเกี่ยวกับ พระโพธิสัตว์และกวนอิมเป็นต้น
ประวัติศาสตร์ศาสนาพุทธ
ประเทศเซเนกัล
โพโกโนฟอรา

โพโกโนฟอรา (Pogonophora) เป็นไฟลัมหนึ่งของสัตว์ไม่มีกระดูกสันหลัง
สัตว์
สัตว์ไม่มีกระดูกสันหลัง
Pogonophora
有鬚動物